OpenLLM-France/wikimedia huggingface dataset:
# Nezumia toi

Nezumia toi és una espècie de peix de la família dels macrúrids i de l'ordre dels gadiformes.

## Hàbitat

És un peix d'aigües profundes que viu entre 913-997 m de fondària.

## Distribució geogràfica

Es troba a Nova Zelanda.

## Referències

* ↑ The Taxonomicon (anglès)
* 1 2 FishBase (anglès)

## Bibliografia

* Cohen, D.M., T. Inada, T. Iwamoto i N. Scialabba 1990. FAO species catalogue. Vol. 10. Gadiform fishes of the world (Order Gadiformes). An annotated and illustrated catalogue of cods, hakes, grenadiers and other gadiform fishes known to date. FAO Fish. Synop. 10 (125). 442 p.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Geistdoerfer, P. 1986. Macrouridae. p. 644-676. A P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.) Fishes of the north-eastern Atlantic and the Mediterranean. UNESCO, París. Vol. 2.
* Geistdoerfer, P. 1990. Macrouridae. p. 541-563. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa; SEI, París; i UNESCO, París. Vol. 2.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Iwamoto, T. 1999. Order: Gadiformes. Macrouridae (sometimes Coryphaenoididae, Bathygadidae, Macrourididae, Trachyrincidae, in part, in literature). p. 1986-1992. A K.E. Carpenter i V.H. Niem (eds.) FAO species identification guide for fishery purposes. The living marine resources of the WCP. Vol. 3. Batoid fishes, chimaeras and bony fishes part 1 (Elopidae to Linophrynidae). FAO, Roma.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828. ISBN 0130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319. ISBN 0471250317.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.

## Enllaços externs

* AQUATAB
# Deuil-la-Barre

Deuil-la-Barre és un municipi francès, situat al departament de la Val-d'Oise i a la regió d'Illa de França. L'any 1999 tenia 20.160 habitants.
Forma part del cantó de Deuil-la-Barre, del districte de Sarcelles i de la Comunitat d'aglomeració Plaine Vallée.
# Kayne Vincent

Kayne Vincent (Auckland, Nova Zelanda, 29 d'octubre de 1988) és un futbolista neozelandès que el 2014 disputà un partit amb la selecció de Nova Zelanda.

## Referències

* ↑ National Football Teams
# Crònies

Les Crònies (grec antic: Κρόνια) eren unes festes celebrades a Atenes en honor del déu Cronos.
Segons el mite, el culte a aquest déu a l'Àtica l'havia introduït Cècrops molt antigament. Pausànias diu que tenia un temple en comú amb Rea. El festival se celebrava el dia 12 del mes d'Hecatombeó.
També a l'illa de Rodes es feia un festival en honor de Cronos (potser equivalent al fenici Moloc) on es feien sacrificis humans, generalment de criminals. Aquí el festival es feia el dia 16 de Metagitnió. De la mateixa manera, els autors grecs, quan parlen de les Saturnals romanes, les anomenen també Crònies, per l'equivalència entre Cronos i Saturn i perquè s'assemblaven pel seu caràcter alegre i disbauxat.

## Referències

* ↑ Jan N. Bremmer, Greek Religion and Culture, the Bible and the Ancient Near East (Brill, 2008), p. 82; William F. Hansen, Ariadne's Thread: A Guide to International Tales Found in Classical Literature (Cornell University Press, 2002), p. 385.
* ↑ Smith, William (ed.). «Cronia». A Dictionary of Greek and Roman Antiquities, 1890. [Consulta: 26 febrer 2023].
# Risòdids

Els risòdids (Rhysodidae) són una petita família de coleòpters del subordre Adephaga, amb unes 350 espècies majoritàriament tropicals, repartides en 40 gèneres. Es troben en tots els continents, entre els quals destaquen Nova Guinea, Indonèsia, Filipines, i el nord de Sud-amèrica.
Són de mida petita, de 5 a 8 mm i de color marró vermellós a negre, de cos allargat, ja que el tòrax com els èlitres són allargats. El cap també és allargat, i tenen el coll marcat més estret. Les antenes són curtes i amb 11 segments, mentre que les mandíbules no tenen vores esmolades i, per tant, no són operatives. Les potes davanteres són curtes però gruixudes.

## Taxonomia

La família dels risòdids inclou el gèneres següents:
* Arrowina
* Clinidium
* Collyris
* Dhysores
* Grouvellina
* Kaveinga
* Kupeus
* Leoglymmius
* Medisores
* Neodhysores
* Omoglymmius
* Plesioglymmius
* Rhysodes
* Rhyzodiastes
* Shyrodes
* Sloanoglymmius
* Srimara
* Tangarona
* Xhosores
* Yamatosa

## Referències

* 1 2 Tree of Life
* ↑ Slipinski S.A., Leschen R.A.B., Lawrence J.F. 2011. Order Coleoptera Linnaeus, 1758. In: Zhang Z.-Q. (ed.) Animal biodiversity: An outline of higher-level classification and survey of taxonomic richness. Zootaxa 3148: 203–208, 2011
* Zahradník, J., 1990. Guia dels Coleòpters d'Espanya i d'Europa. Omega, Barcelona, 570 pp. ISBN 84-282-0781-X
* Arnett, R. H., jr. & Thomas, M.C., 2001. American Beetles. CRC Press
# Tractats Torrijos-Carter

Els tractats Torrijos-Carter i altres documents relacionats, van ser signats a Washington DC el 7 de setembre de 1977 entre Omar Torrijos (Cap de govern de Panamà) i Jimmy Carter (president dels Estats Units). Amb aquest tractats es va posar fi a la presència estatunidenca al Canal de Panamà, tornant-los al Panamà després de 96 anys d'ocupació estatunidenca. La cerimònia de la signatura es va fer a les oficines de l'OEA, on també hi van assistir presidents de Llatinoamèrica com invitats.
Posteriorment van ser ratificats, mitjançant un plebiscit a Panamà, el 23 d'octubre, i aprovats pel Senat dels Estats Units el 10 d'abril de 1978.
Els tractats estaven composts de:
* Tractat Torrijos-Carter que consta d'un preàmbul, 14 articles, un annex i una acta.
* el Tractat Sobre la Neutralitat Permanent i Funcionament del Canal de Panamà que garanteix el lliure trànsit i la neutralitat perpètua d'aquest.
La transferència definitiva de la sobirania a Panamà es va portar a terme el 31 de desembre de 1999 a migdia, hora de Panamà, durant el govern de la presidenta Mireya Moscoso.

## Resultats del plebiscit

El Tribunal Electoral de Panamà va donar els següents resultats:

## Vegeu també

* Canal de Panamà

## Referències

* ↑ Tribunal Electoral «Resolución No.475 de 28 de octubre de 1977, por el cual se deja constancia de la ratificación de los nuevos tratados del Canal, conforme al resultado de la votación del pebliscito nacional celebrado el día 23 del presente mes.». Gaceta Oficial, 18451, 28-10-1977. Arxivat de l'original el 2013-10-29. p.242 [Consulta: 6 agost 2009].
# Cantó de Tours-Nord-Oest

El cantó de Tours-Nord-Oest és un cantó francès del departament de l'Indre i Loira, situat al districte de Tours. Compta amb part del municipi de Tours.

## Municipis

Comprèn part del municipi de Tours delimitat per:
* al nord pels municipis de Mettray i Notre-Dame-d'Oé
* al sud per l'avinguda André Maginot i l'avinguda del Mans
* a l'oest pel municipi de Saint-Cyr-sur-Loire

## Història

Llista dels consellers generals successius :
| Data d'elecció | Identitat | Partit |
| 1973-1979 | Jean Lereste | Divers droite |
| 1979-1985 | Jean-Michel Testu | PS |
| 1985-1998 | Michel Montaubin | RPR |
| 1998- | Claude Roiron | PS |
| les dades anteriors no són pas conegudes ||||
# Heteranthoecia

Heteranthoecia és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* H. isachnoides Stapf
# Colla Nova

«Colla Nova» té aquests significats:
* Colla Nova dels Xiquets de Valls, actual Colla Joves Xiquets de Valls
* Colla Nova dels Xiquets de Tarragona o Colla Nova de Sant Magí (1932/34–1970)
* Colla Nova del Vendrell (1993–2004)
# Deucalió (fill de Minos)

Deucalió (en grec antic Δευκαλίων), va ser fill de Minos, rei de Creta, i de Pasífae, i germà de Catreu, Glauc i Androgeu. Fou el pare d'Idomeneu i Molos. Aquest Deucalió va ser amic de Teseu i participà en la cacera del senglar de Calidó i a l'expedició dels argonautes.

## Referències

* ↑ «Georg Autenrieth, A Homeric Dictionary, Δευκαλίων». [Consulta: 8 juliol 2021].
* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 136. ISBN 9788496061972.
# Cròniques de l'Akaixà

Les Cròniques de l'Akaixà o Registres akàixics (del sànscrit ākāśa, 'cel', 'espai' o 'èter') serien una mena de memòria de tot el que ha esdevingut des de l'inici dels temps que romandria enregistrada a l'èter. Allà s'emmagatzemaria tot el que ha succeït des de l'inici dels temps i tots els coneixements de l'univers. Les persones que les descriuen afirmen que s'hi pot accedir a través d'estats modificats de la consciència.
Aquesta idea va ser popularitzada a finals del del segle xix per la britànica Annie Besant (1847-1933), fundadora de la teosofia, basant-se en el concepte indi de l'akaixà (un fluid impalpable, immaterial, subtil i intangible, que els antics hindús suposaven que penetrava tot l'univers sent el vehicle del so i de la vida).
Actualment molts adeptes de la New Age creuen en aquestes Cròniques.

## Les Cròniques en la literatura

El 1913, el teòsof britànic Charles Webster Leadbeater (1854-1934) va publicar el llibre Man: How, Whence, and Whither? on hi explica les seves experiències analitzant les Cròniques durant l'estiu de 1910 a la seu de la Societat Teosòfica de l'Índia. Hi explica la història de l'Atlàntida i altres civilitzacions desaparegudes i diu que la societat terrestre del segle XXVII estarà alimentada amb energia atòmica.
Després del llibre de Leadbeater, una gran quantitat d'europeus van declarar que també podien accedir a les Cròniques de l'Akaixà i van començar a publicar llibres sobre les seves sorprenents troballes. Entre d'altres es poden citar: Edgar Cayce, Rudolf Steiner, Max Heindel, Alice Bailey o Dion Fortune.

## Vegeu també

* Llibre de la Vida
* Inconscient col·lectiu
* Clarividència
* Camp mòrfic

## Referències

* ↑ akashic a l'Skeptic's dictionary
* ↑ Bruce: Astral Dynamics: The Complete Book of Out-of-Body Experiences, 2009, ch 24. ISBN 978-1-57174-616-0
* ↑ R.A., Histoire de l'âme, ses véhicules et ses conditions, Publications théosophiques, Paris, 1904 Gallica
* ↑ Besant, Annie i Leadbeater, C.W. Man: How, Whence, and Whither?, Adyar, Índia, 1913, Theosophical Publishing House.
# Risultive

Risultive fou un grup literari en friülà fundat el 1949 per iniciativa de Josef Marchet i Pier Paolo Passolini, amb la finalitat de reivindicar la dignitat de la poesia en friülà i la llibertat de creació individual. Van publicar bona part de la seva obra a les pàgines de La patrie dal Friûl. Van rebre el nom del manifest publicat pel grup el 1950, Risultive
Inicialment formaren del grup els autors Riedo Puppo, Dino Virgili, Alviero Negro, Otmar Muzzolini, Novele Cantarutti i Lelo Cjanton, al que més tard s'uniren Paule Baldissera, Pauli Baron, Edi Bortolussi, Alan Brusìn, Ane Burelli, Agnul Covazzi, Marie Forte, Luîs Gloazzo, Indrì Marcuzzi, Jolande Mazzon, Antoniete Parussini, Luzi Peressi, Albert Picotti, Laurince Snaidero, Moniche Tallone i Enio Totis.
# Barmuara

Barmuara fou un estat tributari protegit de l'Índia a l'agència de Mahi Kantha a la regió de Gujarat, presidència de Bombai, amb una població el 1881 de 4056 habitants. Pagava tribut (90 lliures) a Baroda.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Cardenal encaputxat

El cardenal encaputxat (Pheucticus aureoventris) és un ocell de la família dels cardinàlids (Cardinalidae) que es troba a Sud-amèrica. Es capturen amb vista a tenir-los com a mascotes.

## Referències

* ↑ «Cardenal encaputxat». Cercaterm. TERMCAT, Centre de Terminologia. Rev. 15/10/2022(català)
# Heteranthelium

Heteranthelium és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.
Espècies:
* Heteranthelium aleppicum Gand.
* Heteranthelium assyriacum Gand.
* Heteranthelium hermoneum Gand.
# Deule

El Deule és un riu del Flandes francès a França. Neix de la confluència dels Carency i Sant-Nazaire al municipi de Souchez. Llevat del curs superior que es diu també Souchez, avall de Lens ja des de l'Edat mitjana va ser canalitzat, i no roman gairebé res del seu llit natural. Desemboca a Deulemonde al Leie, a la fontera belga. Deulemonde és un mot compost de «Deule» i el sufix neerlandès «-monde» que significa "desembocadura". Va ser francesitzat en Deûlémont després de l'annexió d'algunes parts del comtat de Flandes al segle xvii.
La part entre Lens i Courrières es diu Canal de Lens. Entre Courrières i Douai s'ha construït al segle xvii un canal que el connecta amb l'Scarpe. Aquesta secció forma part de l'eix de transport fluvial Duinkerke-Escalda de categoria V per a vaixells o aplecs de barcasses empeses de fins a 3000 tones. La part de Courrières cap a la desembocadura al Leie és de categoria IV (fins 1350 tones). Com a eix de transport, a l'Edat mitjana va tenir un paper important per al desenvolupament de la ciutat de Lilla. El riu hi era poc profund i les mercaderies s'hi havien de transportar per terra entre dues seccions navegables. Al segle xix va ser el bressol del port interior i d'una xarxa de vies navegables. Es va crear una desviació i el curs urbà del riu hi va ser terraplenat o entubat.
Després de la Segona Guerra Mundial, el Deule canalitzat va perdre el seu paper econòmic per la concurrència del transport per carretera. Del 1993 ençà es va decidir de revalorar aquesta xarxa i augmentar-ne la capacitat i afegir-lo a la xarxa transeuropea de vies navegables en el projecte Sena-Nord. El projecte es va aturar el 2012 per la crisi, fins que el govern francès el 2017 el va tornar a activar.

## Referències

* ↑ «Deûle (la)» (en francès). France, le trésor des régions. [Consulta: 10 juny 2017].
* ↑ El mateix súfix es troba entre d'altres als noms de Dendermonde, Rupelmonde, Roermond i d'altres.«-monde» (en neerlandès). Historische woordenboeken op internet. Instituut voor de Nederlandse taal - Nederlandse Taalunie, 2007-2010. [Consulta: 10 juny 2017].
* ↑ «Canal de la Deûle et canal de Seclin» (en francès). Histoire & patrimoine des rivières & canaux. [Consulta: 10 juny 2017].
* ↑ «Seine Nord verbinding» (en neerlandès). Experise- en Innovatiecentrum Binnenvaart. Arxivat de l'original el 2017-05-30. [Consulta: 10 juny 2017].
* ↑ Mascré, Célia «François Hollande lance officiellement le Canal Seine Nord». France 3 Hauts-de-France, 05-04-2017.
# Justin Purll

Justin Purll, nascut el 13 de novembre de 1979, és un jugador de rugbi australià, que juga com a segona línia (1m97 i 110 kg) per la USAP de Perpinyà. Del 2001 a 2009 va jugar a Itàlia amb el Rugby Calvisano, i jugà 27 partits en la Heineken Cup amb aquest equip. En 2010, anà al Cavalieri Prato.

## Carrera
### Clubs successius

* 2001-2009: Rugby Calvisano
* 2009-2010: Rugbi Club I Cavalieri Prato
* 2010-2013: Union Bordeaux Bègles
* Des de 2013: USAP de Perpinyà

## Palmarès
### Clubs

* Campió d'Itàlia el 2005
* Guanyador de la Copa d'Itàlia el 2004

## Enllaços externs

* Fitxa del jugador a It's Rugby
* Justin Purll jugarà a Perpinyà
# Crioll guyanès

El crioll guyanès (Creolese, segons l'escrit pels seus parlants, o simplement Guyanese) és una llengua criolla basada en l'idioma anglès parlada en Guyana. Lingüísticament, és similar a altres dialectes anglesos de la regió del Carib, però té més influències dels idiomes africans i algunes paraules prestades del neerlandès, llengües arawak i dels idiomes de l'Índia.

## Varietats i influències

Hi ha molts sub-dialectes del crioll guyanès segons la ubicació geogràfica, el mitjà urbà o rural i l'ètnia dels parlants. Per exemple, al llarg del riu Rupununi, on la població és en gran part ameríndia, existeix una forma diferent de crioll guyanès. La zona urbana de Georgetown (ciutat capital) té un accent diferent, mentre que dins d'una certa distància d'aquesta zona el dialecte/accent canvia de nou, especialment on es troben els llogarets rurals.
Igual que amb altres idiomes del Carib, les paraules i frases són molt canviants, i paraules i frases noves poden ser creades, canviades o evolucionades en un termini curt. També es poden utilitzar dins d'un grup molt petit, fins a ser recollides per una comunitat més àmplia. Els grups ètnics són també coneguts per a alterar o incloure paraules a partir dels seus propis antecedents lingüístics.
La parla dels membres de les classes altes es troben fonèticament més prop del anglès britànic i estatunidenc, mentre que la manera de parlar dels membres de les classes baixes s'assembla més a altres dialectes del anglès del Carib.

## Gramàtica

És comuna, en el crioll guyanès, la repetició dels adjectius i adverbis per a donar èmfasis (l'equivalent a l'addició de "very" («molt») o "extremely" («extremadament») en l'anglès britànic i estatunidenc), un fenomen també testificat en llengües polinèsies. Per exemple, "Dis wata de col col" es tradueix en «Aquesta aigua està molt freda». "Come now now" s tradueix en «Vine ara mateix». A diversos objectes i accions també van ser donats els seus propis noms que s'assemblen vagament a l'anglès estàndard o que reflecteixen corrupcions de l'anglès.

## Referències

* ↑ «Guyanese Creole Survey Report David J. Holbrook and Holly A. Holbrook SIL International 2001». [Consulta: 3 abril 2020].
* ↑ Escure, Geneviève «The Pragmaticization of Past in Creoles». American Speech, 74, 2, 1999, pàg. 165–202. ISSN: 0003-1283.

## Bibliografia

* Bickerton, Derek «The nature of a creole continuum». Language, 49, 3, 1973, pàg. 640–669. DOI: 10.2307/412355.
* Edwards, Walter «Suurin, koocharin, and grannin in Guyana: Masked intentions and communication theory». American Speech, 64, 3, 1989, pàg. 225–232. DOI: 10.2307/455590.
* Escure, Geneviève «The pragmaticization of past in creoles». American Speech, 74, 2, 1999, pàg. 165–202.
* Gibson, Kean «The ordering of auxiliary notions in Guyanese Creole». Language, 3, 1986, pàg. 571–586. DOI: 10.2307/415478.
* Gibson, Kean «The habitual category in Guyanese and Jamaican creoles». American Speech, 63, 3, 1988, pàg. 195–202. DOI: 10.2307/454817.

## Enllaços externs

* Dades a Ethnologue (anglès)
* Dades a Glottolog (anglès)
* Dades a SIL.org (anglès)
* Recursos de l'OLAC sobre el crioll guyanès (anglès)
# Riu Urup

* No s'ha de confondre amb Urup.
El riu Urup - Уруп (rus) - és un riu del krai de Krasnodar, a Rússia, afluent per l'esquerra del Kuban, al Caucas Nord.
Té 234 km de llargària i 3.220 km² de conca, amb un cabal de 16,5 m³/s. Neix als vessants septentrionals de la muntanya Urup (3.232 m), a Karatxai-Txerkèssia. Pren una direcció primer al nord-est, després a l'est i al nord i travessa les viles d'Urup, Iubileini, Mednogorski, Pregràdnaia, Bolxevik, Kizil-Urup, Ilbitx, Peredovaia, Penkozavod, sempre a l'est i al nord, Lazartxuk, Udóbnaia, fins on manté un caràcter de riu de muntanya i on entra a la plana. Travessa després Romantxúkov, Stoliarov, Kràsnie Gori, Sankov, Khloponin, Lénina, tomba al nord-oest i passa per Novo-Urupski, Otràdnaia, Sadovi, Voskressénskoie, Popútnaia, Troitski, Ulanovski, Berejinovski, Gussaróvskoie, Novovoskressenski, Panteleimonóvskoie, Novourúpskoie, Besskórbnaia, Voronejski, Triókhselskoie, Konokovski, Rodnikovski, Podlesni, Urupski, Sovétskaia (on pren direcció nord), Zúievo, Pervomaiski, Krassin, Radísxevo, Steblitski, Zavetni, Divni i Zaretxni, i desemboca finalment al Kuban a l'est d'Armavir.
# Cardenal emplomallat

El cardenal emplomallat (Cardinalis phoeniceus) és una espècie d'ocell en la família dels cardenals (Cardinalidae). És endèmica de Colòmbia i de Veneçuela.
El seu hàbitat natural són arbustos subtropicals i tropicals sec.

## Referències

* ↑ «Cardenal emplomallat». Cercaterm. TERMCAT, Centre de Terminologia. Rev. 15/10/2022(català)
# Hetereleotris apora

Hetereleotris apora és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 3 cm de longitud total.

## Distribució geogràfica

Es troba a Sodwana Bay (Sud-àfrica) i illes de l'Índic occidental.

## Referències

* ↑ Bleeker P. 1874. Esquisse d'un système naturel des Gobioïdes. Arch. Neerl. Sci. Nat., Haarlem v. 9. 289-331.
* ↑ BioLib (anglès)
* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Nirmal (Maharashtra)

Nirmal (Sense Oxid) és un poble del districte de Thana o Thane, a Maharashtra al nord de Vassai. La població el 1901 era de 243, però és un dels llocs més sagrats dels hinduistes perquè hi ha un venerat lingam de Xiva i fou el lloc d'enterrament d'un dels grans Sankaracharyas, els apòstols del modern sistema bramànic. S'hi fa una fira al novembre que dura una setmana. Els portuguesos van saquejar el temple i van destruir el lingam; amb les pedres del temple van construir una església anomenada de Santa Creu. Els marathes van recuperar la població el 1739, van purificar la zona i una petjada de Sri Dattatraya va agafar el lloc del lingam, i s'hi va construir un dipòsit d'aigua. L'església de la Santa Creu fou restaurada el 1856 pels cristians de la comarca.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# D20

D20 té els següents significats:
* D20 és el nom d'un model de camioneta de l'empresa Chevrolet
* El sistema D20 és un sistema de joc que s'utilitza en diversos jocs de rol
* La línia d'autobusos D20 de la Xarxa Ortogonal d'autobusos de Barcelona.
Viccionari
# Kalar

El riu Kalar (en rus Калар) és un dels principals afluents del Vitim. Té una longitud de 515 km, un cabal mitjà de 161 m³/s i comprèn una conca de 17.400 km² (semblant en extensió a països com Kuwait). Passa pel krai de Zabaikàlie, a Rússia.

## Geografia

Neix a les muntanyes d'Oudokan, part del sistema muntanyós de Stanovoi. Després d'haver començat el seu curs cap al sud i travessar les muntanyes Kalar, modifica l'orientació cap a l'oest i després al sud-oest. Flueix entre les muntanyes de Kalar al nord i les muntanyes de Iankan al sud. Acaba desembocant a la riba dreta del Vitim entre les localitats de Kalakan i Kokarevka. El riu es glaça des d'octubre fins a maig.

## Enllaços externs

* (rus) El Kalar a la Gran Enciclopèdia Soviètica
# Paniassis d'Halicarnàs (desambiguació)

Paniassis d'Halicarnàs (desambiguació) és el nom dels següents personatges:
* Paniassis d'Halicarnàs, poeta èpic grec del segle v aC
* Paniassis d'Halicarnàs el Jove, endeví grec del segle iv aC